Document ID: 32004R1461

KOMMISSIONENS FORORDNING (EF) Nr. 1461/2004
af 17. august 2004
om fravigelse af forordning (EF) nr. 1520/2000 for så vidt angår visse beløb fastsat i forordningens artikel 14
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
ud fra følgende betragtninger:
(1)
Det fremgår af de meddelelser, der er modtaget fra medlemsstaterne, at der i perioden fra regnskabsårets begyndelse og til den 1. maj 2004 hurtigere end i det foregående regnskabsår er foretaget udbetalinger fra den reserve, der er omhandlet i artikel 14, stk. 1, første afsnit, i Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I (2).
(2)
For at undgå, at denne hurtigere brug af reserven medfører handelsforstyrrelser, som kan berøre de erhvervsdrivende, der gør brug af reserven, bør der ved hjælp af en fravigelse af artikel 14, stk. 1 og 3, i forordning (EF) nr. 1520/2000 foretages en forhøjelse af de beløb, der er fastsat i disse bestemmelser, for det løbende regnskabsår.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I -
UDSTEDT FØLGENDE FORORDNING:
Artikel 1
Uanset fravigelse af artikel 14, stk. 1 og 3, i forordning (EF) nr. 1520/2000 og for det regnskabsår, der slutter den 15. oktober 2004:
1)
forhøjes den i stk. 1, første afsnit, nævnte samlede reserve til 45 mio. EUR
2)
forhøjes den i stk. 3, andet afsnit, nævnte sum til 35 mio. EUR.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbar i hver medlemsstat.
Udfærdiget i Bruxelles, den 17. august 2004.

Labels: 15